Sedapsi. Kes kalendrit  vaatanud on, teab, kes ei, see ei. Nimelt oleme oma pisikese delegatsioniga peale karmi maandumist ja minutipealt transfeeri Frankfurti vahemaandumisel saabunud edukalt Moldova pealinna Chisinausse. Pagas on osadel kadunud (mitte minul), piiril peeti mõnda meist Türklaseks, kohalikult politseilt jõudsime juba kiiruse ületamise eest trahvi saada ning internet levib meie (mingil imelikul põhjusel) neljatärniseks nimetatud hotellis ühes toas, numbriga 500, kuskil viienda korruse esimeses nurgas. Homme on ees pikem  jada kohtumisi, tänaseks jäigi ainult saabumine ja õhtusöök. Homme uuesti ja pikemalt. Juhul kui ma mõtlen välja kuidas ilma copy-pasteta täpitähti saada.